YeI hukumatlari WhatsApp'dan foydalanuvchilar haqidagi ma'lumotlarni Facebook'ga uzatmaslikni talab qilishdi

Yevroittifoqning internetdagi ma'lumotlar maxfiyligi saqlanishini kuzatuvchi rasmiy nazorat organlari Facebook va WhatsApp'dan foydalanuvchilar haqidagi ma'lumotlar almashinuvini vaqtinchalik to‘xtatishni talab qilishdi. Bu haqida Bloomberg nashri xabar berdi. 
Yevropa nazoratchisi WhatsApp'dan foydalanish qoidalarining o‘zgarishi hamda messenjerga foydalanuvchilar haqidagi ma'lumotlarni Facebook'ga uzatish imkoni berilishi munosabati bilan "jiddiy shubha"ga borayotganini qayd etdi. YeI hukumat vakillari fikricha, foydalanuvchilar servisni qo‘llay boshlaganlarida bunday shartlarga rozi bo‘lishmagan. 
WhatsApp'ning yangi shartlari 2016 yilning noyabrida nazorat organi majlisida muhokama qilinadi. Bu borada yakuniy hukm chiqarilgunga qadar Yevropa Ittifoqi a'zolari kompaniyadan ma'lumot almashishni to‘xtatib turishni talab qilishdi.  Messenjer vakillari kompaniya barcha zarur me'yorlarga amal qilayotgani va YeI nazoratchilari bilan konstruktiv muzokaralar olib borayotganini ta'kidlashdi.